**Sarcinile principale si funcțiile Directoratului Liniei de Credit (DLC**)

A fost creat în anul 1995 în cadrul Băncii Naţionale a Moldovei în scopul implementării liniei de credit acordată pentru dezvoltarea sectorul privat, finanțată de Banca Mondială. Din anul 2001- reorganizat și transferat sub umbrela Ministerului Finanţelor al R.M. Regulamentul DLC este aprobat prin Hotărârea Guvernului nr. 953 din 7 septembrie 2001 cu modificările conform Hotărârii Guvernului nr. 672 din 19 iunie 2006 si Hotărârii Guvernului nr. 818 din 26 septembrie 2014. DLC a fost luat la evidenţa, fiind înregistrat în Registrul de stat al unităţilor de drept la Camera de Înregistrare de Stat la 27.02.2006 cu nr. IDNO 1008601000433. DLC î-şi are sediul la adresa: 277005, Republica Moldova, mun. Chişinau, str. Mitropolitul Banulescu-Bodoni, 57/1, bir.315.

DLC dispune de autonomie administrativă şi financiară, este o unitate specială, căreia i s-au atribuit funcţiile de re-creditare şi administrare a resurselor liniilor de credit ale proiectelor şi programelor investiţionale definite de Guvern și de Ministerul Finanțeloe, finanţate din împrumuturile și granturile externe ale Băncii Mondiale, Băncii Europene de Investiții, IFAD şi ale altor organizaţii financiare internaţionale, acordate pentru sprijinirea şi dezvoltarea economiei ţării, promovarea exporturilor, susținerea tinerilor întreprinzători, crearea noilor locuri de munca, dezvoltarea întreprinderilor noi private..

Re-creditarea se efectuează prin intermediul instituțiilor financiare participante (IFP) locale eligibile, care î-şi asumă toate riscurile de credit și organizează desfășurarea recreditarea conform condiţiilor generale acceptate în acordurile de împrumut extern de stat a Programelor Investiționale.

Sarcinile principale ale Directoratului sunt:

* administrarea resurselor liniilor de credit în conformitate cu condiţiile acordurilor de împrumuturi externe, semnate între Republica Moldova şi Banca Mondiala, aprobate de Parlamentul Republicii Moldova, precum şi altor proiecte şi programe investiţionale finanţate de organizaţii financiare internaţionale;
* organizarea și continuarea operaţiunilor de re-creditare a fondurilor circulante (revolving) acumulate ale Proiectelor pentru noi sub-proiecte viabile private prin intermediul instituţiilor financiare participante eligibile;
* evidenta tuturor tranzacţiilor legate de administrarea liniilor de credit;
* calcularea şi colectarea plăţilor de achitare a sumelor principale şi a dobânzilor pentru sub-împrumuturile re-creditate instituţiilor financiare intermediare pentru a fi rambursate Ministerului Finanţelor şi organizaţiilor financiare internaţionale creditoare;
* acordarea concursului la dezvoltarea şi implementarea noilor proiecte ale organizaţiilor financiare internaţionale de fonduri rambursabile;
* evaluarea și monitorizarea instituţiilor financiare participante;
* pregătirea rapoartelor de progres;

Directoratul i-şi exercita atribuţiile în baza prevederilor legislaţiei naţionale şi prevederilor acordurilor internaţionale de împrumut în vederea operaţiunilor de re-creditare prin IFP, regulamentelor şi instrucţiunilor sale interne, procedurilor operaţionale şi manualelor de proiect, coordonate la caz cu creditorii externi - finanţatorii proiectelor investiţionale.

Funcţiile principale:

* evaluarea, selectarea şi desemnarea băncilor comerciale şi a altor instituţii financiare ca intermediari financiari participanţi ( IFP intermediare, care î-şi asumă riscurile de credit) la implementarea liniilor de credit şi monitorizarea continua a performanţelor lor financiare şi a dreptului lor la intermediere a resurselor liniilor de credit în conformitate cu criteriile de eligibilitate;
* elaborarea şi implementarea regulamentelor, procedurilor operaţionale şi a instrucţiunilor privind utilizarea resurselor liniilor de credit, coordonate cu creditorii;
* gestiunea cotidiana a liniilor de credit şi asigurarea accesului intermediarilor la resursele ei pentru re-creditarea ulterioara;
* supravegherea îndeplinirii de către IFP intermediare a condiţiilor acordurilor de împrumut subsidiar de re-creditare a fondurilor, îndrumarelor și procedurilor operaţionale ale liniilor de credit ;
* evaluarea şi aprobarea spre finanţare a sub-proiectelor private, prezentate de IFP;
* gestiunea asistenţei tehnice alocate.

**Consiliul** Directoratului de supraveghere este constituit din cinci membri, trei dintre care (inclusiv Președintele Consiliului) - sunt numiţi de Ministerul Finanţelor, unul de Banca Naţională şi unul de Ministerul Economiei. Consiliul DLC se întruneşte pe măsura necesitaţilor şi adoptă decizii definitive privind următoarele chestiuni:

* validarea procedurilor operaţionale şi aprobarea regulamentelor Directoratului, a amendamentelor şi completărilor propuse la ele sau, după caz, aprobate de Banca Mondiala sau de alte organizaţii financiare internaţionale;
* aprobarea/confirmarea/ instituțiilor financiare selectate în calitate de intermediari financiari ai resurselor liniilor de credit;

Activitatea Directoratului este condusa de seful Directoratului, care raportează Ministerului Finanţelor, donatorilor şi creditorilor. El dijează activitatea DLC şi răspunde de rezultatele obţinute; rănde pentru activele şi mijloacele financiare ce aparţin DLC şi sunt destinate pentru desfăşurarea activităţii lui; reprezintă DLC în relaţiile cu terţe persoane; prezintă Consiliului propuneri referitor la IFP selectate pentru a fi aprobate sau nu în calitate de intermediari a resurselor acordate; informează Consiliul privind finanţarea acordată sub-proiectelor prezentate de IFP; prezintă Consiliului spre aprobare completările şi amendamentele la procedurile operaţionale a liniilor de credit, coordonate la caz cu organizaţiile financiare internaţionale donatoare; aduce la cunoştinţa Consiliului şi alte chestiuni, care necesita aprobarea lor definitiva; pregăteşte agenda pentru întrunirile Consiliului Directoratului.

Directoratul ţine evidenta contabila şi i-şi întocmeşte rapoartele în conformitate cu legislaţia în vigoare şi cerinţele donatorilor externi.

Tel. +373 22 23 29 63; 23 82 46, fax. 23 82 48. email: dlcminfin@arax.md.

Ultima actualizare – 7 martie, 2017